WICE บวกแรง 4% สูงสุดตั้งแต่เข้าตลาดฯ โบรกฯแนะซื้อ อัพเป้า 5.70 บ.
WICE บวกแรง 4% สูงสุดตั้งแต่เข้าตลาดฯ โบรกฯ แนะซื้อ อัพเป้า 5.70 บาท คาดกำไร Q4 โตแจ่ม ล่าสุด ณ เวลา 14.59 น. อยู่ที่ 5.25 บาท บวก 0.20 บาท หรือ 3.96% สูงสุดที่ 5.30 บาท ต่ำสุดที่ 5.05 บาท ด้วยมูลค่าซื้อขาย 37.43 ล้านบาท
28 ธ.ค. 2560

ผู้สื่อข่าวรายงานว่า ราคาหุ้น บริษัท ไวส์ โลจิสติกส์ จำกัด (มหาชน) หรือ WICE ล่าสุด ณ เวลา 14.59 น. อยู่ที่ 5.25 บาท บวก 0.20 บาท หรือ 3.96% สูงสุดที่ 5.30 บาท ต่ำสุดที่ 5.05 บาท ด้วยมูลค่าซื้อขาย 37.43 ล้านบาท

ทั้งนี้ ราคาหุ้น WICE ได้ปรับตัวขึ้นทำจุดสูงสุดนับตั้งแต่เข้าซื้อขายในตลาดหลักทรัพย์แห่งประเทศไทย (SET) เมื่อวันที่ 28 ก.ค.58 มีราคา IPO ที่ 2.10 บาท
ด้าน บล.เอเอสแอล ระบุในบทวิเคราะห์ แนะนำ “ซื้อ” WICE โดยมองประเด็นเศรษฐกิจโลกที่ยังเร่งตัวต่อเนื่องสอดคล้องกับภาคการส่งออกและการผลิตของจีนและสหรัฐที่ยังโดดเด่นต่อเนื่องไปในปี 61 ขณะที่ตัวเลขส่งออกไทยเดือนพ.ย.60 ขยายตัวราว 13% สูงสุดในรอบปีและขยายตัวเป็น 2 หลักต่อเนื่องกันเป็นเดือนที่ 7 ขยายตัวได้ดีในทุกตลาดสำคัญจะยังเป็นปัจจัยหนุนให้กับการเติบโตของบริษัท
นอกจากนี้ยังมี Catalyst บวกจากการรับรู้รายได้จากบริษัท SEL เต็มปี ซึ่งเป็นธุรกิจที่ GPM สูง ขณะที่ไตรมาส 4/60 ยังเป็นช่วง High Season หนุนให้กำไรครึ่งปีหลังเติบโต ด้านมูลค่าเหมาะสมเฉลี่ย Consensus ให้ไว้ที่ 5.70 บาท (ปรับเพิ่มขึ้นจาก 5.57 บาท) ที่ PE 60 ขณะที่เงินปันผลเฉลี่ย 2.2%